kardosdrur/scandi-wiki huggingface dataset:
Kaija Saariaho

Kaija Anneli Saariaho (født Laakkonen 14. oktober 1952 i Helsinki, død 2. juni 2023) var en finsk komponist.

Historie 
Saariaho begyndte at studere på Sibelius-Akatemia i Helsinki under Paavo Heininen. Derefter flyttede hun til Tyskland, hvor hun læste på Hochschule für Musik Freiburg under Brian Ferneyhough og Klaus Huber. I 1982 gik turen til Paris og forskningsinstituttet for musik og lyd ICRAM. Hun boede siden i byen. 

Igennem årene er hendes værker blevet opført i det meste af verden, 

I 2011 blev hun tildelt Léonie Sonnings Musikpris.

Vigtige værker 
 Verblendungen (1984; orkester)
 Nymphéa (1987; strygekvartet, elektronisk)
 Petals (1988; cello,  elektronika)
 Du cristal... (1989; orkester, live-elektronisk)
 ...à la Fumée (1990; solo altfløjte og cello, orkester)
 Graal théâtre (1994; fiolin, orkester)
 L’amour de loin (2000; opera)
 Orion (2002; orkester)
 Adriana Mater (2005; opera)
 La Passion de Simone (2006; oratorium/opera)
 Notes on Light (2007; cellokoncert)
 Terra Memoria (2007; strygekvartet)
 Laterna Magica, 2008
 Émilie (2010; opera)

Eksterne henvisninger 
 Kaija Saariahos officielle hjemmeside 
 Kaija Saariaho på Biografiskt lexikon för Finland 

Personer fra Helsinki
Komponister fra Finland
Modtagere af Léonie Sonnings musikpris
Babbacombe Model Village

Babbacombe Model Village er en miniaturepark i Babbacombe i Devon i Storbritannien. Miniatureparken blev åbnet i 1963 af Tom Dobbins, der i forvejen havde åbnet en anden miniaturepark ved Southport i 1957.

Miniatureparken dækker et areal på ca. 1,6 hektar med over 400 modeller og en 300 meter lang havebane. Parken er primært koncentreret omkring en enkelt fiktiv by med mange modeller baseret på typiske britiske bygninger og seværdigheder så som Stonehenge og The Shard. Navnene på butikker og andre ting er ordspil. I sommermånederne har parken åben til kl. 22.30, hvilket udnyttes til at illuminere parken visse aftener.

Noter

Eksterne henvisninger 

Babbacombe Model Village
Babbacombe Model Village  hos Devon Online

Etableret i 1963
Miniatureparker
Devon
Anton 90

Anton 90 er en dansk komedie-serie fra 2015, som er skrevet af Jacob Katz Hansen og Rasmus Olsen og instrueret af Martin Skovbjerg Jensen for DR3. Serien består af 10 afsnit af ca. 8 minutter, og medvirkende i serien er Allan Hyde, Emma Sehested Høeg, Elena Arndt-Jensen og Jens Christian Buskov Lund.  

Serien følger den unge Anton, som ikke rigtigt kunnet tage sig sammen til noget siden gymnasiet, arbejder stadig i et usselt biludlejningsfirma, bor i et grimt højhus, er forelsket i den æggende Ida, men forfalder til den blanke Katharina fra bagerforretningen, mens hans bedste ven, den homoseksuelle Stefan, prøver at hanke op i ham og hans tilværelse. Serien er unik, da alt ses fra Antons subjektive point of view og seerne får dermed aldrig Antons ansigt at se.

Medvirkende 

 Allan Hyde som Anton, hovedperson.
 Aske Bang som Bertram, Antons chef
 Emma Seheste Høeg som Katharina, bagerekspedient og åbenlyst forelsket i Anton. 
 Jens Christian Buskov Lund som Stefan, Antons bedste ven.
 Elena Arndt-Jensen som Ida, Antons store forelskelse.

Kilder

Eksterne henvisninger 
 

Danske tv-serier fra 2010'erne
DR-programmer
Anders Juul

Anders Juul (født 14. januar 1981) er en dansk skuespiller, der er mest kendt for at have spillet med i danske tv-serier som Badehotellet, Lykke og Borgen.

Uddannelse 
I 2005 blev Anders Juul færdiguddannet skuespiller fra Skuespillerskolen ved Århus Teater.

Teater 
Anders Juul arbejdet. Bl.a. for Aalborg Teater, Det Kongelige Teater, Grønnegårds Teatret, Folketeatret og Betty Nansen Teatret. Han har eksempelvis medvirket i teateropsætningerne Emil fra Lønneberg, Amadeus, Den politiske kandestøber, Tal, det er så mørkt og Romeo og Julie. I 2007 blev Anders Juul tildelt en Reumert Talentpris (Årets Reumert).

Privat 
Privat bor han sammen med kæresten Line Mørkeby, der er dramatiker, og sammen har de to døtre.

Filmografi

Tv-serier

Film

Kilder

Eksterne henvisninger 
 

Skuespillere fra Danmark
Wimborne Model Town

Wimborne Model Town er en miniby ved Wimborne Minster i Dorset i Storbritannien. Den gengiver byen Wimborne, som den så ud, da minibyen blev lavet i 1950'erne, og fanger essensen af en typisk købstad i datidens landlige England.

Minibyen er udført i beton med 120 bygninger i størrelsesforholdet 1:10, inklusive 108 butiksfacader og en 5 m høj kirke. Butiksvinduerne viser nøjagtig de ting, butikkerne solgte i efterkrigsårene.

Minibyen blev oprindeligt bygget lige nordvest for kirken Wimborne Minster. I 1980'erne var den efterhånden blevet nedslidt, men en gruppe frivillige gik sammen og fik 0,4 ha af Grøn bælte til at restaurere den på. Egentlig ville det have været upassende at bruge Grøn bæltes jord til den slags, men de lokale planlæggere fandt, at bevaringen af minibyen i byen hørte under "specielle omstændigheder". Byrådet har efterfølgende tilladt over 245 m² til midlertidige bygninger med besøgscenter, café, butikker, toiletter og legeområde.

I de senere år er der tilføjet yderligere seværdigheder, herunder en modeljernbane baseret på Thomas og hans venner der blev indviet af Christopher Awdry. 

Minibyen drives stadig af frivillige og besøges af tusinder hvert år.

Noter

Eksterne henvisninger 

 Wimborne Model Town

Miniatureparker
Dorset
Nordamerikansk bæver

Den nordamerikanske bæver (Castor canadensis), også kaldet amerikansk bæver eller canadisk bæver, er en gnaver i familien bævere. Den er nært beslægtet med europæisk bæver, som den ligner både i levevis og udseende. Den
nordamerikanske bæver er Canadas nationaldyr, men bliver dog betragtet som skadedyr i nogle dele af Canada.

Udbredelse 
Den nordamerikanske bæver er udbredt i hele Canada og USA, bortset fra den arktiske tundra, Florida og ørkenområderne i det sydvestlige USA. Den findes desuden i det nordlige Mexico.

I 1937 blev den indført til Finland, hvorfra den bredte sig til Karelen og Leningrad oblast. Den er også introduceret til det østligste Rusland, Kamtjatka og Sakhalin. I 1946 blev nordamerikanske bævere indført til øen Isla Grande i Ildlandet i Argentina og har siden bredt sig i området.

Beskrivelse 
Den nordamerikanske bæver er den største gnaver i Nordamerika. Udvoksede individer vejer normalt fra 11 til 32 kg, hvor 20 kg er det typiske. Længden af hoved og krop er 74-90 cm, med halen yderligere 20-35 cm. Meget gamle individer kan undtagelsesvis veje mere end 40 kg eller endda op til 50 kg.

Forskel fra den europæiske bæver 
Den nordamerikanske bæver ligner overfladisk den europæiske bæver, men der er flere forskelle imellem dem. Den nordamerikanske bæver er ofte lidt mindre, med et mindre, mere afrundet, hoved. Desuden er snuden kortere og bredere, og pelsens inderste lag af uldhår er tykkere, længere og mørkere. Halen er bredere og mere oval og skinnebenene er længere, hvilket giver den nordamerikanske bæver en højere grad af bevægelsesfrihed på to ben. Næsebenet er kortere og bredest midt på snuden, mens det er bredest i spidsen hos europæisk bæver. Næseborenes åbning er kvadratisk hos nordamerikansk bæver, men trekantet hos europæisk bæver. Nakkehullet (foramen magnum) i kraniet er trekantet hos nordamerikansk bæver, men afrundet hos den europæiske. Analkirtlerne hos den nordamerikanske bæver er mindre og tykvæggede med et lille indre volumen sammenlignet med den europæiske bæver. Endelig gælder det for den nordamerikanske bæver, at spidsen af dækhårene har en kortere hul medulla (inderste del af hårstrået). Pelsfarven er også forskellig. Generelt for den nordamerikanske bæver har 50% gulbrun pels, 25% rødbrun, 20% brun og 6% sortagtig. Hos den europæiske bæver er 66% gulbrun eller beige, 20% rødbrun, næsten 8% brun og kun 4% er sortagtig.

De to arter er ikke genetisk kompatible. Den nordamerikanske bæver har 40 kromosomer, mens europæisk bæver har 48. Der er i Rusland gjort forsøg på at krydse de to arter, men uden held. Derfor er det usandsynligt, at der vil forekomme hybridisering, hvor de to arter lever i samme område.

Levevis 
Levevisen for den nordamerikanske bæver adskiller sig ikke væsentligt fra den europæiske bæver.

Billeder

Noter 

Bævere
Kyjiv v Miniatjuri

Kyjiv v Miniatjuri (Київ в мініатюрі, Kiev i miniature) er en miniaturepark i Hidropark i Kyiv. Den blev åbnet 23. juni 2006.

Parken omfatter et areal på 1,8 ha med 48 modeller af Kievs seværdigheder i størrelsesforholdet 1:33. Blandt modellerne er Majdan Nezalezjnosti (Uafhængighedspladsen), hovedgaden Khesjtsjatyk, klostret Kyjevo-Netsrska Lavra, klostret Mykhajlivskyj Zolotoverkhyj Monastyr, byporten Zoloti Vorota, katedralen Sofijskyj Sobor, statuen Batkibsjtsjyna-Maty, hovedbanegården Kyjiv-Lasazjyrskyj og Boryspil Internationale Lufthavn.

Eksterne henvisninger 

"Київ в мініатюрі" (ukrainsk)

Kyiv
Miniatureparker
Etableret i 2006
Knægt (bygningsdel)

En knægt er en bygningsdel, der går længere ud end den facade eller væg, som den sidder på, og understøtter den overliggende konstruktion.

Referencer 

Fastgøringsemner med holdefunktion
Bygningsdele
Ud af stilhed

Ud af stilhed er debutalbummet fra det danske electronicaband Panamah. Det blev udgivet d. 24. september 2011.

Albummet modtog 4/6 stjerner i musikmagasinet GAFFA. Sangen "Ikke for sent" nåede #10 på Tracklisten. Et remix af sangen, udført af Boom Clap Bachelors, blev P3s ugens uundgåelige i april 2010. Albummet toppede som #17 på Album Top-40.

Spor 
 "Indeni Udefra"
 "Søvnløs"
 "Ikke For Sent"
 "Blikket Opad"
 "New York"
 "Et Sted At Stå"
 "Sølvgrå Stænk"
 "Os To Som Ingen Kender"
 "Ved Siden Af"
 "Der Ligger Det"
 "Luna"
 "Ikke For Sent" (Boom Clap Bachelors Remix)

Referencer 

Album fra 2011
Panamah-album
En varm nats kølige luft

En varm nats kølige luft er det andet studiealbum fra det danske electronicaband Panamah. Det blev udgivet d. 14. oktober 2013.

Albummet modtog 3/6 stjerner i musikmagasinet GAFFA.

Inden udgivelsen havde gruppen udsendt singlen "Børn af natten", der blev et stort download- og streaming-hit. Sangen var ligeledes det mest spillede nummer på P3 og P4 i 2013. "DJ Blues", der var udsendt som single allerede i 2012, solgte platin, mens "Børn af natten" solgte platin i download, og trippel platin for streaming. Sangen "Små stød" solgte guld. Selve albummet toppede som #4 på Album Top-40.

Spor 
 "Fuego" - 2:49
 "Danser Til Vi Dør" - 3:50
 "DJ Blues" - 3:40
 "Frit Fald" - 3:31
 "Da Vi Var Unge" - 3:38
 "Små Stød" - 3:31
 "Jeg Synes Jeg Så Dig" - 3:58
 "Børn Af Natten" - 3:55
 "Lad Det Ikke Være Spildt" - 4:12
 "Undergrunden" - 4:07
 "En Varm Nats Kølige Luft" - 5:46

Referencer 

Album fra 2013
Panamah-album
Bruce Peninsula National Park

Bruce Peninsula National Park er en nationalpark i Ontario i Canada , beliggende på den nordlige del af Brucehalvøen. Parken blev oprettet i 1987 og dens areal er cirka 154 kvadratkilometer.

Geologisk markeres landskabet af at Niagaraforkastelsen går igennem området. Naturen er meget varieret, fra klipperige kystområder til skove, søer, vådområder og tørre, stenede plateauer med alvarsteppelignet vegetation.

Parkens flora og fauna huser mange sjældne og beskyttede arter, og specielt urtefloraen er rig med blandt andet 43 arter orkideer . Desuden findes 20 arter bregner . I parkens klippeområder findes der, takket være at skovbrande er sjældne og at noget skovbrug ikke er forekommet, mange op til omkring 800 år gamle træer.

Turisme 

Området hvor Bruce Penisulas National Park ligger er på grund af sin varierede og smukke natur populært for forskellige slags friluftliv, for eksempel går vandrestierne Bruce Trail igennem parken.

Eksterne kilder/henvisninger 

 Officielt websted

Nationalparker i Canada
Ontario
Etableret i 1987
Brucehalvøen

Brucehalvøen () er en halvø i provinsen Ontario i Canada. Den ligger mellem Georgian Bay og hoveddelen af Lake Huron. Halvøen strækker sig i nordvestlig retning fra resten af det sydlige Ontario op mod Manitoulin Island, som den er adskilt fra med sundet som knytter Georgian Bay til resten af Huronsøen. På den nordlige del af Brucehalvøen ligger nationalparken  Bruce Peninsula National Park, Fathom Five National Marine Park.

Eksterne kilder
Guide til Brucehalvøen

Ontario
Halvøer i Nordamerika
Canadas geografi
Georgian Bay

Georgian Bay (fransk: baie Georgienne) er en stor bugt i Lake Huron i provinsen Ontario i Canada. Den udgør den nordøstlige del af Lake Huron, og er skilt fra denne ved Brucehalvøen mod syd og Manitoulin Island mod  nord. Bugten er omkring 320 km lang og 80 km bred, og har et areal på omkring .

Den franske opdagelsesrejsende  Samuel de Champlain var den første europæer der oplevede dele af De store søer, da han nåede frem til Georgian Bay fra nord i 1615. Bugten har navn efter den britiske  kong George 4..

Et areal på 3.472,7 km² blev i 2004 udpeget til biosfærereservat under UNESCOs Menneske og biosfære-programmet.

Eksterne kilder/henvisninger 

 Georgian Bay (bay, Ontario, Canada) - Encyclopedia Britannica. Britannica.com. hentet 2013-07-12.

Canadas geografi
Søer i Nordamerika
Biosfærereservater under UNESCO
Se min kjole

Se min kjole kan henvise til en række forskelle artikler:
 Se min kjole (sang) - en dansk børnesang
 Se min kjole (film) - en dansk roadmovie fra 3. juli 2009 af Hella Joof
Marsyas

Marsyas var en halvguddommelig personlighed, der oprindeligt utvivlsomt hørte hjemme i Kybele-dyrkelsen i Lilleasien, men senere også overførtes til grækerne. Flere åer og floder i Lilleasien, navnlig den ved Kelainai udspringende biflod til Maiandros, der bar hans navn, beskyttedes af ham, men tillige nævntes han som fløjtespillets særlige værneguddom. Overført til ionerne og senere til det egentlig Hellas betragtedes han som en Silen eller Satyr.

Det fortaltes, dels at han selv havde opfundet fløjten, dels at den var opfundet af Athena, der imidlertid havde kastet den bort under en forbandelse, da spillet misklædte hendes ansigt; den bortkastede fløjte havde Marsyas fundet og opnået så stor en færdighed i at behandle instrumentet, at han dristede sig til at udæske selve Apollon til en væddekamp i musik. Da Marsyas var blevet erklæret for overvunden, straffede Apollon ham ved at lade hans hud afflå. Som dommer nævner nogle sagn den frygiske konge Midas. Som stedet for væddestriden nævnedes byen Kelainai. Det fortaltes, at Marsyas’ afflåede hud var ophængt der i en hule og bevægede sig, når der hørtes fløjtemusik. I en noget ændret form overførtes myten også til Rom. Scener af sagnet, navnlig væddekampen og Marsyas’ afstraffelse, var i den bildende kunst ret almindelig anvendte motiver (statuer, relieffer, malerier og vasebilleder), mindre derimod i digtekunsten. Også rørfløjten, Syrinx, henføres til Marsyas.

Eksterne henvisninger og kilder 

, bind 16, side 685, skrevet af museumsinspektør Hans Andersen Kjær

Græsk mytologi
Tågesikring

Tågesikring er den form for indbrudssikring, en tågekanon udfører. Tågesikring bruges også som middel mod røveri og hærværk, da en tågekanon kan aktiveres med en trykknap.

I januar 2010 blev det estimeret, at der var installeret tågesikring på 100.000 adresser i Storbritannien.
Flere juvelérer og selskaber der håndterer store mængder kontanter benytter tågesikring, hvilket har medvirket til et stort fald i mængden af indbrud. I 2009 blev tågesikring udnævnt som det bedste nye fysiske produkt ved IFSEC.

Referencer 

Sikkerhedsteknologi
Sikkerhedsvidenskab
Ann-Louise Peters

Ann-Louise Peters (født 3. februar 1975) er en dansk dartspiller, der tilhører verdenseliten inden for sin sport. Hendes hidtil bedste resultat er en semifinaleplads ved BDO's verdensmesterskabsturnering 2014. Hun er fem gange dansk mester og har været udtaget til det danske landshold 23 gange, hvilket er rekord blandt kvinderne.

Eksterne henvisninger 
 

Dartspillere fra Danmark
Fathom Five National Marine Park

Fathom Five National Marine Park  er en nationalpark ved Georgian Bay (del af Lake Huron), i den canadiske provins Ontario, med store dele der ligger under vandet. Den beskytter ikke kun natur men også skibsvrag og fyrtårne. På grund af de mange skibsvrag er området populært blandt dykkere og både med gennemsigtig bund starter regelmæssigt fra Tobermory, så turister kan  kigge på vragene uden at få våde fødder. Flere besøgende camperer i Bruce Peninsula National Park som ligger ved siden af og anvender denne nationalpark som udgangspunkt for udflugter til Fathom Five og andre mål i nærheden.

Til Fathom Five hører flere øer som for eksempel Flowerpot Island. Også på Flowerpot Island findes teltpladser samt vandrestier og de to navngivende flowerpots (urtepotter), der er  søjler af sten som står  ved stranden.

Besøgscentrum 
2006 blev et nyt besøgscentrum åbnet for besøgende til begge  nationalparker. Centret blev formgivet af Andrew Frontini fra tegnestuen Shore Tilbe Irwin+ Partnere. Til centret hører et omtrent 20 meter højt udsigtstårn for at forbedre udsigten over de omgivende nationalparker.

Eksterne kilder/henvisninger 

Officielt websted

Nationalparker i Canada
Ontario
Etableret i 1987
Det Ukendtes Skov

Det Ukendtes Skov () er en mini-tv-serie fra 2014 på Cartoon Network. Serien består af 10 korte afsnit af 11 minutters varighed.

Den handler om to brødre, Wirt og Greg, der farer vild i Det ukendtes skov; et magisk og mystisk sted. Med hjælp fra en klog gammel mand, Skovhuggeren, der bor i skoven og en gnaven hyttesanger ved navn Beatrice, må Wirt og Greg rejse gennem dette mærkelige land for at finde vej hjem igen.

Danske stemmer 
 Beatrice - Lærke Winther Andersen
 Greg - Sigurd Dalgas
 Skovhuggeren - Lars Mikkelsen
 Wirt - Allan Hyde

Eksterne henvisninger 
 

Amerikanske tv-serier fra 2010'erne
Tv-programmer fra Cartoon Network
Kronolekt

Et kronolekt er sprog, der tilhører en gruppe bestemt ud fra alder eller generation. Fx kan nogle slangudtryk være et kronolekt, da det er noget, der måske primært ville blive brugt i ens ungdom, og som man senere hen giver slip på som voksen. Det kan også være måder, som en bestemt generation udtrykker sig på til forskel fra en anden generation, men hvor betydningen er det samme. Fx kan det være, at en generations udtryk for "sejt" på engelsk var "cool", men en senere generations udtryk for "sejt" er "hot".
Det er ikke kun slang som er en del af kronolekter. Ord, som ikke er slangord, kan også ændre betydning fra generation til generation.

Eksterne kilder/henvisninger 

 Sprog og alder - kronolekter på dialekt.ku.dk

Sprog
Flowerpot Island

Flowerpot Island er en ø i Georgian Bay, i den canadiske provins Ontario og en del af Fathom Five National Marine Park. Øen har en udstrækning på 2,1 km fra øst til vest, og 1,5 km fra nord til syd, og et samlet areal på 2 km². Øens navn kommer af to klippesøjler på øens østkyst, der ligner urtepotter. Der har været en tredje søjle, men den væltede i 1903.

Flowerpot Island er en populær turistdestination, med campingfaciliteter og vandrestier. Øen kan besøges med både med udgangspunkt i Tobermory på Brucehalvøen.

Formation 
Klippesøjlerne er dannet ved mange års vind, regn, bølger og is har har eroderet klinten der stod langs kysten. Blødere klippe eroderede hurtigere, og efterlod hårdere klippe formet som urtepotter med træer voksende på toppen.

Eksterne kilder/henvisninger 

 Flowerpot Island Views 
 Fotos fra øen 

Øer i Ontario
Øer i søer
András Schiff

Sir András Schiff (født 21. december 1953 i Budapest) er en ungarsk-født britisk-østrigsk pianist og dirigent.

Historie 
András Schiff studerede på Franz-Liszt-Musikakademie i Budapest med blandt andre Ferenc Rados og György Kurtág. Senere flyttede han til London hvor han studerede med George Malcolm.

Han har spillet internationalt som solist og med orkestre som blandt andre Chicago Symphony Orchestra, Wiener Philharmonikerne og Berliner Philharmonikerne.

Schiff leder kammerorkesteret Cappella Andrea Barca, som han selv grundlagde i 1999.

Fra 1989 til 1998 var Schiff leder af Mondsee Festival nær Salzburg. Sammen med Heinz Holliger grundlagde han i 1995 itting Pfingstkonzerte i Kartause Ittingen.

I januar 2011 forfattede Schiff i samarbejde med andre kunstnere en resolution rettet mod de ungarske medielove, og Viktor Orbán-regeringens politiske indblanding i kulturen. I interviews meddelte at han ikke længere ville spille koncerter i Ungarn, da han følte sig som persona non grata, da han havde været udsat for antisemitisk racisme.

Schiff er gift med violinisten Yuuko Shiokawa, og er bosat i Firenze og London.

Anerkendelse og priser 
 1996 Kossuthprisen
 1997 Léonie Sonnings Musikpris
 2003 Bremer Musikfest-Preis
 2006 Æresmedlem af Beethoven-Hauses Bonn
 2009 Ærespris ved Klavierfestival Ruhr
 2011 Robert-Schumann-Preis (Zwickau)
 2011 Pour le Mérite
 2014: Knight Bachelor

Referencer

Eksterne henvisninger 

 

Personer fra Budapest
Pianister fra Storbritannien
Dirigenter fra Storbritannien
Modtagere af Léonie Sonnings musikpris
Marie Louise af Slesvig-Holsten-Sønderborg-Augustenborg

Prinsesse Marie Louise (født som prinsesse Marie Louise af Slesvig-Holsten-Sønderborg-Augustenborg); Franziska Josepha Louise Augusta Marie Christina Helena; 12. august 1872 – 8. december 1956) var en augustenborgsk prinsesse, der var medlem af den britiske kongefamilie. Hun var datter af prins Christian af Slesvig-Holsten-Sønderborg-Augustenborg og prinsesse Helena af Storbritannien, der selv var datter af Dronning Victoria af Storbritannien. Fra 1891 til 1900 var hun gift med Prins Aribert af Anhalt.

Kongelige fra Storbritannien
Personer fra Windsor
Huset Augustenborg
Huset Oldenburg
Arkæologisk område

Et arkæologisk område er et sted (eller en gruppe af fysiske områder), hvor der er bevaret dokumentation for tidligere aktiviteter (enten forhistorisk eller historisk), som er blevet, eller kan blive, undersøgt ved hjælp af arkæologi. Områderne kan variere fra at have meget få synlige spor over jorden til at være hele bygninger og store strukturer der stadig er i brug.

Det er næsten altid vanskeligt at afgrænse et område. Det bliver undertiden brugt til at indikere bosætning i et område, selvom arkæologerne også skal definere grænserne for menneskelig aktivitet omkring dette sted. Ethvert depotfund eller begravelsesområde kan også fungere som arkæologisk område.

Traditionelt skelnes der mellem et arkæologisk område og et arkæologisk artefakt eller struktur. Almindelige strukturer i arkæologiske områder er rester af ildsteder og huse. Ekofakter (biologiske materialer som knogler, skæl og sågar fæces), der er resultat af menneskelig aktivitet, kan også findes. For områder fra palæolitikum og mesolitikum findes der ofte enorme mængder afslag fra fremstillingen af flintredskaber.

Eksterne henvisninger 
 the Archaeological Conservation Group of Icon, the Institute of Conservation (UK Professional body) 
 Tambomachay Archaeological Site (360° view) – Cusco Peru
 Archaeological site of Polé, Mexico, nowadays known as Xcaret

Yderligere læsning 
Dunnell, Robert C., and William S. Dancey, 1983 The Siteless Survey: A Regional Scale Data Collection Strategy, in Advances in Archaeological Method and Theory 6:267-287. M.B. Schiffer, ed.